OpenLLM-France/wikimedia huggingface dataset:
# Pierre Boulez

Pierre Boulez (Montbrison, 1925eko martxoaren 26a - Baden-Baden, 2016ko urtarrilaren 5a) frantziar musikagile eta orkestra-zuzendari bat izan zen . Zientzietako karrerari uko egin ondoren, musikan murgildu zen. Schönberg, Berg eta Webern maisuen ikasketak eman zituen ezagutzera Frantzian, eta Debussyren estetika lehen mailara jaso zuen berriz ere. Frantziako musika dodekafonikoaren maisu nagusia da. Eragin handia du egungo musikan. Soinu-gaia oinarrizko elementuetara bihurtzeko ahaleginean, nazioarteko ospea jaso duten lan batzuk eskaini ditu: Le Visage Nuptial (Ezkontzaren aurpegia), koro eta orkestrarako pieza (1946-1950); Le Soleil des eaux (Uretako eguzkia), biolon eta orkestrarako pieza (1948); Polyphonie (Polifonia), 18 musika-tresnatarako pieza (1951), Le Marteau sans maître (Maisurik gabeko mailua), kontralto eta sei musika-tresnatarako pieza (1955), Pli selon Pli (Pli Pliren arabera), soprano eta orkestrarako pieza (1960). Musika-jaialdien sustatzailea, orkestra-zuzendaria, New Yorkeko Filarmonika eta BBC orkestretako zuzendaria, Pierre Boulez Frantziako musikari nagusietakoa da gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156193
* Multimedia: Pierre Boulez / Q156193
# Pierre Broussel

Pierre Broussel (1575-1654), Père du peuple edo Herriaren aite gisa ezaguna Parisko Parlamentuan kontseiluari izan zen Luis XIII.a Frantziakoa eta Luis XIV.a Borboikoa erregeen garaietan.

## Biografia

Jules Mazarinek proposatutako zerga berrien aurka egin zuenean, herriaren faborea bereganatu zuen frondan. Ana Austriko erregeordeak hura atxilotzeko agindua eman zuen 1648ko abuztuaren 26an; horrek Parisko herriaren matxinada eragin zuen, «Barrikaden egunean» Broussel askatzeko eskatu baitzuen. Biharamunean, Broussel eta bere lankide Nicolas Potier Blancmesniletik askatu zituzten, nahiz eta erreginak errezeloak izan.
Hurrengo urtean, bere semea Bastillako alkaidea izendatu zuten, herriak hartu berri zuena. 1651n fronda matxinadaren aldekoek Parisko merkatarien probestu izendatu zuten. Matxinada amaitu eta ordena hiriburura itzuli zenean, errebeldeei barkatu zien amnistiatik kanpo utzi zuten; erbestean hil zen. Egun desagertuta dagoen Saint-Landry elizan lurperatu zuten.
Bere atxiloketa Alexandre Dumasen Vingt ans après eleberrian agertzen da.

## Ikonografia

Brousselen egile ezezagunaren erretratu bat gordetzen da, 1653an margotutako Parlamentuko kontseilariaren uniformea jantzita. Carnavalet museoan dago jasota.

## Erreferentziak

* ↑ Félix eta Louis Lazare: Dictionnaire administratif et historique des rues de Paris et de ses monuments

## Kanpo estekak

* Datuak: Q125811
* Multimedia: Pierre Broussel / Q125811
# Pierre Bérégovoy

Pierre Eugène Bérégovoy (/pjɛʁ beʁeɡɔvwa/ ahoskatua; Déville-lès-Rouen, 1925eko abenduaren 23a - Nevers, 1993ko maiatzaren 1a) frantziar politikaria izan zen. Frantziako lehen ministroa izan zen 1992tik 1993ra.
Aita ukrainarra zuen (Береговий). Pierre 16 urterekin metalgintzako langile gisa hasi zen lanean. Frantziako erresistentziako kide izan zen Bigarren Mundu Gerran. Langile-Internazionalaren Frantziar Sekzioko kide izan zen eta 1959an Alderdi Sozialista Bateratuaren sorreran parte hartu zuen eta Pierre Mendès-Franceren aholkulari bihurtu zen. 1969an Frantziako Alderdi Sozialistarekin bat egin zuten.
1981ean François Mitterrand presidenteak Presidentetzako idazkari nagusi izendatu zuen eta 1982an Gizarte Gaietarako ministro. 1984tik 1986ra Ekonomia eta Finantza ministroa izan zen. 1983an Neverseko alkate eta 1986an diputatu aukeratu zuten.
Mitterranden 1988ko kanpaina presidentziala zuzendu zuen eta Ekonomia eta Finantza ministro kargura itzuli zen.
1992an lehen ministro izendatu zuten. Bernard Tapie ministroa dimititzera behartu zuen, ustelkeria egotzita. Gobernuak hainbat erreforma sozial onartu zituen. 1993ko martxoko hauteskunde legegileetan sozialisten porrotaren ondoren dimititu zuen. Hauteskundeetako porrotak eta ustelkeria salaketa batek jota, 1993ko maiatzaren 1ean bere buruaz beste egin zuen.

## Kanpo estekak

* Datuak: Q298355
* Multimedia: Pierre Bérégovoy / Q298355
# Piramide (argipena)

Piramide terminoak hainbat adiera ditu:

## Geometria

* Piramide (geometria): gorputz geometrikoa.
** Piramide-enbor: poliedroa.

## Arkitektura

* Piramide (arkitektura): erpin batean amaitutako eraikuntza.
** Egiptoko piramideak: Afrikako ipar-ekialdeko herrialdeko eraikuntzak.
*** Gizako piramide handia: Keopsen piramidea.
*** Kefrenen piramidea
*** Meidumeko piramidea: El Fayumeko piramidea.
*** Mizerinoren piramidea
*** Piramide Gorria: Dahshurreko piramiderik handiena.
*** Piramide Makurra: Dahshurreko hegoaldeko piramidea.
*** Saqqarako Piramide Mailakatua: Zoserren Piramidea.

## Demografia

* Biztanleria-piramide: diagrama mota.

## Ikus, gainera

* Elikadura-piramidea.
* Ikaskuntza-piramidea.
* Piramidioi: piramideen tontorrean jartzen zen piramide formako zatia.
* Pyramiden: Svalbardeko kokalekua.
* Maslow piramidea.
# Pirajuba

Pirajuba Brasilgo udalerri bat da, Minas Gerais estatuan kokatua. 5.537 biztanle ditu 337,98 km²ko eremuan.

## Ikus, gainera

* Minas Gerais

## Kanpo estekak

* Datuak: Q1789546
* Multimedia: Pirajuba / Q1789546
# Pirajuí

Pirajuí Brasilgo udalerri bat da, São Pauloko estatuan kokatua. 22.431 biztanle ditu 823,758 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q985494
* Multimedia: Pirajuí / Q985494
# Pirambu

Pirambu Brasilgo udalerri bat da, Sergipe estatuan kokatua. 7.913 biztanle ditu 205,206 km²ko eremuan.

## Ikus, gainera

* Sergipe

## Kanpo estekak

* Datuak: Q1809608
* Multimedia: Pirambu (Sergipe) / Q1809608
# Piramide-enbor

Piramide-enborra poliedro bat da piramidearen oinarriaren eta alboko ertzak ebakitzen dituen plano baten artean hartuta dagoena.
Planoa oinarriarekiko paralelo denean oinarri paraleloko enborra deritzo. Oinarrien arteko distantzia enborraren garaiera da. Piramide erregular bateko oinarri paraleloko enborra bi oinarrik (antzeko poligono erregularrak) eta hainbat alboko aurpegik (trapezio isoszeleak) osatuta dago. Trapezio horien garaierei apotemak deritze.
Piramide-enborraren azalera osoa kalkulatzeko honako formula hau erabiliko dugu:
    $A={\frac {(P_{1}+P_{2})}{2}}\cdot a+B_{1}+B_{2}$
Oinarri paraleloko piramide-enborraren azalera osoa, non P$_1$, P$_2$ oinarrietako perimetroak , a enborraren apotema eta B$_1$, B$_2$ oinarrietako azalerak baitira.
Piramide-enborraren Bolumena, oinarriak paraleloak direnean eta haien azalerak B$_1$ eta B$_2$ diren, eta garaiera h, enborraren garaiera bider oinarrietako azaleren Batezbesteko herondarra da:
    $V={\frac {h}{3}}(B_{1}+B_{2}+{\sqrt {B_{1}\cdot B_{2}}})$

## Ikus, gainera

* Enborra
* Piramidea
* Batezbesteko herondarra

## Kanpo estekak

* Datuak: Q3754967
* Multimedia: Frustums of pyramids / Q3754967
# Pirakanta

Pirakanta (Pyracantha) Rosaceae familiako genero bat da.

## Espezieak

* Pyracantha angustifolia. hego-mendebaldeko Txina.
* Pyracantha atalantioides. hegoaldeko Txina.
* Pyracantha coccinea (Su-elorria). ipar-ekialdeko Iberiar Penintsulatik iparraldeko Iraneraino.
* Pyracantha crenatoserrata. erdialdeko Txina.
* Pyracantha crenulata. Himalaia.
* Pyracantha koidzumii. Taiwan.
* Pyracantha rogersiana. Yunnan.

## Erreferentziak

* ↑ Euskalterm: [Kontsulta-fitxak] [1998]

## Kanpo estekak

* Datuak: Q157748
* Multimedia: Pyracantha / Q157748
* Espezieak: Pyracantha
# Poble Lliure

Poble Lliure (PL, euskaraz: Herri Aske) Herri Katalanetako nazio askapen mugimenduaren barne kokatzen den antolakunde independentista eta sozialista da.
2014ko azaroan sortu zen 80 eta 90-ko hamarkadetako arlo eta esperientzia ezberdinetako antolakunde iraultzaile ezberdinek esparru eta borroka komun batean batzea erabaki zutenean, besteak beste, antolakunde ezberdin horiek mugimendu sindikaletik, lurraren defentsarako mugimendutik, ikasle, gazteri eta hizkuntzaren defentsarako mugimenduetatik zetozen.
Poble Lliurek CUP (Candidatura d'Unitat Popular, euskaraz: Herri batasun hautagaitza) masen borrokarako instrumentu ezinbestekotzat jotzen du ezker independentista bera indartzeko bidean. Poble Lliure alde agertu zen hasieratik CUPek erabaki zuenean 2012an Kataluniako parlamentuan parte hartuko zuela, baita CUPek 2014an europar parlamentuan parte hartu behar zuenaren aldeko korrontean kokatuta dago.
Poble Lliurek, Herri Katalanen askapen nazionalerako antolakunde gisa, "Poble en lluita (euskaraz: herria borrokan)" dinamikako hainbat esparru, elkarte eta plataforma ezberdinetan lan egiten du; nazioa, lurraldetasuna, independentziaren beharra, internazionalismoa eta klase kontzientzia landuz.
Antolakunde independentista, sozialista eta feminista honek ANCren (Assemblea nacional catalana, euskaraz: Kataluniako nazio asanblada) barruan ere lan egiten du, soberanismo eta independentismo guztia batzen duen nazio asanblan.
2016ko ekainaren 12an bere nazio batzarra ospatu zuten eta egun bereko arratsaldean "ezker katalanen itun abertzalea" deituriko akordioa proposatu zuen ekitaldi politiko batean.

## Erreferentziak

* «Neix "Poble Lliure", la nova organització estratègica de l'esquerra independentista». llibertat.cat, 30-11-2014. [Consulta: 7 desembre 2014].
* «Poble Lliure: 'No podem renunciar a l'alliberament social i nacional dels Països Catalans'». llibertat.cat, 07-12-2014. [Consulta: 7 desembre 2014].
* «Poble Lliure i Endavant: dues visions d’articular la unitat popular». directa.cat, 03-12-2014. [Consulta: 7 desembre 2014

## Kanpo estekak

* Poble Lliure (PL) webgune ofiziala
* Datuak: Q18820056
* Multimedia: Poble Lliure / Q18820056
# Pobladura del Valle

Pobladura del Valle Zamorako probintziako udalerria da, Benavente y Los Valles eskualdean dagoena.
2008ko urtarrilaren 1eko erroldaren arabera 398 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1766912
* Multimedia: Pobladura del Valle / Q1766912
# Poble Espanyol (TRAM Alacant)

Poble Espanyol Alacantiko Burdinbide Metropolitarraren geltoki bat da, El Campello udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q16916036
# Poble Seceko geltokia

Poble Sec Bartzelonako metroaren geltoki bat da, Bartzelona udalerriko Sants-Montjuïc barrutian dago.
Geltokia 1975en inauguratu zen.
* Datuak: Q610740
* Multimedia: Poble Sec metrostation / Q610740
# Pobladura de Valderaduey

Pobladura de Valderaduey Zamorako probintziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 64 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1646373
* Multimedia: Pobladura de Valderaduey / Q1646373
# Pobladura de Pelayo García

Pobladura de Pelayo García Leongo Herriko udalerri bat da, Leongo probintzian kokatuta. Páramo Leonés eskualdean dago, itsas mailatik 795 m metrora, eta km²-ko azalera hartzen du.
2009ko urtarrilaren 1eko erroldaren arabera 472 biztanle zituen. 2023 urteko erroldaren arabera 354 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1635308
* Multimedia: Pobladura de Pelayo García / Q1635308
# Polizia Federala

Polizia Federal hitzek honako polizia talde ezberdinak izan daitezke:
* Polizia Federala (Austria): Austriakoa.
* Polizia Federala (Alemania): Alemaniakoa.
* Polizia Federala (Belgika): Belgikakoa.
* FBI: Ameriketako Estatu Batuetako ikerketa polizia federala.
* Argentinar Polizia Federala: Argentinakoa.
* Brasildar Polizia Federala: Brasilgoa.
# Polizia Katalan Herrietan

Katalan Herrietako segurtasunaz Andorra, Espainia, Frantzia eta Italiako estatuak arduratzen dira. Bakoitza beren lurraldean.

## Espainian
### Kataluniako Autonomia Erkidegoan

* Mossos d'Esquadra: Kataluniar polizia
* Bartzelonako Udaltzaingoa

### Valentziako Erkidegoan, Balear Uharteetan, Sartaldeko Zerrendan eta Carxen

* Espainiako Polizia Nazionala
* Goardia Zibila

## Frantzian
### Ekialdeko Pirinioetan/Ipar Katalunia

* Frantziako Polizia Nazionala
* Frantziako Jendarmeria

## Italian
### Alguer

* Carabinieri
* Italiako Estatu Polizia

## Andorran

* Andorrako Polizia Zerbitzua

## Kanpo estekak

* Datuak: Q12266113
# Polizia Frantzian

Frantzian polizia bi mailatan banatzen da bakarrik: estatu mailan eta udal mailan. Estatu mailan edo maila nazionalean 3 polizia agentziek dihardute eta udal mailan udalerri bakoitzaren arabera. Hiri handiek bakarrik izan ohi dute udaltzaingoa.

## Estatu mailan

* Frantziako Polizia Nazionala (Police Nationale)
* Frantziako Jendarmeria (Gendarmerie Nationale)
* Aduanen eta Zeharkako Zergen Zuzendaritza Nagusia (Direction générale des douanes et droits indirects)

## Bestelakoak

* Udal mailan Udaltzaingoak (Police municipale) ditugu, baina udalerri bakoitzaren ardurapean daudenez, nahiko mugatuak dira eta hiri handietan bakarrik egon ohi dira.
* Herri txikietan edo landaguneetan Landa Poliziak (Police Rurale) ditugu. Basozainen parekoak dira, ez dute konpetentzia kriminalik.
* Équipes régionales d’intervention et de sécurité (SWAT bezala ezagunagoak) Kartzelen Zuzendaritzak kudeatzen duen polizia taldea da.

## Kanpo estekak

* Datuak: Q2002068
* Multimedia: Police of France / Q2002068
# Polizia Gorputz Nazionala

Polizia Gorputz Nazionala (gaztelaniaz: Cuerpo de Policía Nacional) Espainiako trantsizioaren garaian izandako segurtasun erakundea da. 1978an Trafikoko eta Armadun Polizia-Gorputza ordezkatzeko sortu eta 1986an, Espainiako Polizia Nazionalak ordezkatua, desegin zuten. Espainiako Barne Arazoetako Ministerioaren agindupean ziren eta, bere uniformea zela eta, «madero» ezizenaz ezagunak ziren.

## Uniformeak

Polizia Nazionalaren uniformeak :
| Herri Segurtasuna | Erreserba konpainia | Operazioetako Talde Berezia (GEO) | Lehergailuen desaktibazioa (TEDAX) | Zalditeria | Gala |

## Kanpo estekak

* Datuak: Q16554181
* Multimedia: Cuerpo de Policía Nacional / Q16554181
# Polizia Federala (Alemania)

Alemaniako Polizia Federala (alemanieraz Bundespolizei) Alemaniako segurtasunaz arduratzen den polizia da.

## Antolaketa

Polizia Federala, 8 polizia-guneetan banatzen da. Gune bakoitzak, bere bulego nagusia du eta lurralde ezberdinetan egiten dute lan. Honela banatzen dira lurralde zuzendaritzak:
* Bad Bramstedt: Schleswig-Holstein eta Mecklenburg-Aurrepomerania.
* Hanover: Bremen, Hamburgo eta Saxonia Beherea.
* Sankt Augustin: Ipar Renania-Westfalia.
* Koblenz: Sarre, Renania-Palatinatua eta Hessen,
* Stuttgart: Baden-Württemberg.
* Munich: Bavaria.
* Pirna: Saxonia, Saxonia-Anhalt eta Turingia.
* Potsdam: Berlin eta Brandenburgo.

## Kanpo estekak

* Datuak: Q56026
* Multimedia: Federal Police of Germany / Q56026
# Polizia Federala (Belgika)

Belgikako Polizia Federala (nederlanderaz Federale Politie, frantsesez Police Fédérale edo alemanieraz Föderale Polizei) Belgikako herrialde osoko segurtasun publikoaz arduratzen den polizia federal nazionala da.
Halaber, Interpol eta Europol nazioarteko poliziek ere Belgikan dute egoitza nagusia.

## Kanpo estekak

* Datuak: Q2776042
* Multimedia: Federal police of Belgium / Q2776042
# Polizia Hungarian

Rendőrség segurtasunaz Hungariako polizia nazionala arduratzen da. 2008an ordura arteko polizia kidego guztiak bakar batean bateratu ziren Hungaria Schengen eremuan sartu zelako. Barne Arloetako Ministerioaren ardurapean diharduten du eta ia 45.000 langileek osatzen dute polizia.

## Agentziak

* Terrorismoaren Aurkako Zentroa (Terrorelhárítási Központ)
* Babes Zerbitzu Nazioanala (Nemzeti Védelmi Szolgálat): korrupzioaren aurkako agentzia.
* Segurtasun Zerbitzu Nazionala (Nemzetbiztonsági Szakszolgálat): zerbitzu sekretua.
* Konstituzionaren Babes Zerbitzua (Alkotmányvédelmi Hivatal): inteligentzia agentzia.
* Udaltzaingoak

## WWW

* http://www.police.hu/

## Kanpo estekak

* Datuak: Q458882
* Multimedia: Police of Hungary / Q458882
# Polizia estatu

Polizia estatua bat gizartearekiko kontrol zorrotz bat mantentzen duen estatua da, batez ere askatasun zibilen ezabatzearekin eta batzuetan polizia indar sekretu baten bidez. Gobernuaren kontrola gizabanakoen nahiaren aurka doa, eta hau dela eta, estatu polizial bat demokraziaren aurka doa definizioz.

## Literaturan

Literaturan, estatu polizialaren adibide garbi bat George Orwellen 1984 eleberria da, non erregimen totalitario batek gerraren aitzakia erabiltzen du poliziak eta segurtasun kamarek biztanlegoa kontrolatzeko.

## Ikus, gainera

* Salbuespen egoera

## Link

* How the USA is becoming a police state

## Kanpo estekak

* Datuak: Q217405
# Polizia Federala (Austria)

Austriako Polizia Federala (alemanieraz Bundespolizei) Austriako herrialde osoko segurtasun publikoaz arduratzen den polizia federal nazionala da. Polizia hau, 9 Probintzia Polizia Komandoetan banatzen da. Hauek dira komandoak eta bat egiten duten probintziak. Hau da komando-eremu eta probintziak berdinak direla.
* Viena
* Estiria
* Karintia
* Salzburg
* Austria Beherea
* Austria Garaia
* Vorarlberg
* Tirol
* Burgenland

## Kanpo estekak

* Datuak: Q700124
* Multimedia: Federal Police of Austria / Q700124
# Polizia Zibila (San Marino)

San Marinoko Polizia Zibila edo italieraz Polizia Civile, San Marinoko errepublikako estatu polizia da. Oso polizia talde txikia da, San Marinon bakarrik duelako jurisdikzioa. San Marinoko Polizia Zibilak, honako ardurak ditu: herri eta hirien segurtasuna, trafikoa eta defentsa zibila.

## Kanpo estekak

* Datuak: Q3907547
* Multimedia: Civil Police of San Marino / Q3907547
# Peter Greenaway

Peter Greenaway (Newport, Gales, 1942ko apirilaren 5a) Britainia Handiko pintore eta zinemagilea da.

## Biografia

Mugimendu minimaleko eta estrukturalismoko margolari garrantzitsuenetako bat da.
Pintatzeari utzi gabe, 1966an telebistarako dokumentalak eta film laburrak egiten hasi zen. Lehen lan luzea polizia-film berezi bat izan zen: The Draughtman´s contract (1982). Beti tonu esperimentalaren ildotik, hoztasuna da haren ezaugarri nagusia.
Beste film batzuen izenburuak: The belly of an arquitect (1987), Drowning by numbers (1988), The cook, the thief, his wife and her lover (1989), Prospero's Books (1991), The Baby of Mâcon (1993), The Pillow Book (1996), 8½ Women (1999), The Tulse Luper Suitcases (Part I, II, III) (2003), Nightwatching (2007), Goltzius and the Pelican Company (2011).

## Kanpo estekak

* (Ingelesez) Peter Greenawayren webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55282
* Multimedia: Peter Greenaway / Q55282
# Peter Frederick Strawson

Sir Peter Frederick Strawson (Londres, Ingalaterra, 1919ko azaroaren 23a - Londres, Ingalaterra, 2006ko otsailaren 13a) ingeles filosofoa izan zen.

## Biografia

Filosofia metafisikoko irakaslea izan zen Oxfordeko Unibertsitateko Magdalen Collegen 1968 eta 1987 bitartean. Ryle eta Austinen ondoren, Oxfordeko filosofia-eskola analitikoaren ordezkari nagusia izan zen. Hizkuntza arrunta eta haren erabilera aztertu zuen, baina bere taldeko pentsalari batzuek baino sistematikoago eta modu teorikoago batez egin zituen azterketak. Strawsonek aztertu zuen arazo nagusietako bat Russellen deskribapenen teoriaren kritika izan zen: On the Referring (1950, Erreferentziari buruz).
Azpimarratzekoa da, halaber, Individuals. An Essay in Descriptive Metaphysics (1959, Banakoak. Metafisika deskribatzaileari buruzko saiakera bat) obran metafisika deskribatzailearen eta metafisika errebisionistaren arteko bereizketa egin zuela. Metafisika deskribatzaileak agerian jartzen ditu gure egitura kontzeptualaren alderdi orokorrenak eta aldaezinenak, gure pentsaera eta hizkuntzaren kategoriak, eta kontzeptuak, eta metafisika errebisionistak, berriz, gure sistema kontzeptual eraginkorra hobetzeko balio du. Azken horrek filosofian zeresan handia baldin badu ere, metafisika deskribatzailea eta haren ordezkari nagusiak (Aristoteles eta Kant, alegia) zerbitzatzea du helburu nagusi.
Beste zenbait lan aipagarri: Introduction to Logical Theory (1952, Logikaren teoriari buruzko sarrera); The Bounds of Sense: An Essay on Kant's Critique of Pure Reason (1966, Zentzuaren mugak: Kanten Arrazoi Garbiaren Kritikari buruzko saiakera bat); eta artikulu eta azterlan ugari, aldizkarietan argitaratuak.
1977an Sir izendatu zuten, filosofiari egindako ekarpenengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311760
# Peter Gustav Lejeune Dirichlet

Johann Peter Gustav Lejeune Dirichlet (ləˈʒœn diʀiˈkleː ahoskatua; Düren, Prusiako Renania, 1805eko otsailaren 13a - Göttingen, 1859ko maiatzaren 5a) alemaniar matematikaria izan zen.

## Biografia

Bere garaiko matematikari ospetsuenekin izan zituen harremanak. Berlingo eta Göttingengo unibertsitateetako irakasle izan zen 1827 urteaz geroztik. Ospe handia izan zuen diferentzialen, serieen, integral trigonometrikoen eta zenbakien teoriaz eta analisiaz egindako lanengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q29193
* Multimedia: Peter Gustav Lejeune Dirichlet / Q29193
# Peter Gade

Peter Høeg Gade (Aalborg, 1976ko abenduaren 14a) badmintonean lehiatu zen daniar kirolaria da, banakako modalitatean.
Bost domina irabazi zituen 1999 eta 2011 bitartean Munduko Badminton Txapelketan, eta bost urrezko domina irabazi zituen Europako Badminton Txapelketan 1998 eta 2010 bitartean .
Udako lau Olinpiar Jokoetan parte hartu zuen, Sydneyn 2000n laugarren postuan, 2004an Atenasen bosgarren, 2008an Pekinen bosgarren eta 2012an Londresen bosgarren postuan.

## Erreferentziak

* ↑ «Peter Gade». Base de datos de BWF (en inglés).

## Kanpo estekak

* Datuak: Q363540
* Multimedia: Peter Gade / Q363540
# Peter Gillam

Peter Gillam (Folkestone, 1956ko urtarrilaren 2a) arkularia da. Britainia Handia ordezkatu zuen 1984ko Udako Olinpiar Jokoetan.

## Erreferentziak

* ↑ Peter Gillam
* ↑ Peter GILLAM

## Kanpo estekak

* Datuak: Q67886326
# Peter Grünberg

Peter Andreas Grünberg (Pilsen, Bohemia eta Moraviako protektoratua, 1939ko maiatzaren 18a - Jülich, 2018ko apirilaren 7a) alemaniar fisikaria izan zen. Forschungszentrum Jülich erakunderako lan egin zuen.
2007an Fisikako Nobel Saria jaso zuen, Albert Fert frantziarrarekin batera, magnetoerresistentzia erraldoiaren inguruan egindako aurkikuntzengatik.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q57120
* Multimedia: Peter Grünberg / Q57120
# Peter Georg Bang

Peter Georg Bang (Kopenhage, 1797ko urriaren 7a – ibidem, 1861eko apirilaren 2a) daniar politikaria izan zen. Danimarkako lehen ministroa izan zen 1854tik 1856ra.
1816an zuzenbidean lizentziatu zen eta 1820an doktoretza lortu zuen. Zuzenbide Erromatarreko irakaslea izan zen Kopenhageko Unibertsitatean 1836tik 1845era. Danimarkako Banku Nazionaleko zuzendaria ere izan zen. 1854ko abendutik 1856ko urrira lehen ministro izan zen.
* Datuak: Q591189
* Multimedia: Peter Georg Bang / Q591189
# Phillipsburg (Missouri)

Phillipsburg Missourieko herrixka bat da. Laclede konderrian kokatua dago. 2010ean 202 biztanle zituen, 2,07 kilometro koadrotan banatuta.

## Ikus, gainera

* Laclede konderria

## Kanpo estekak

* Datuak: Q2608536